CELEX: 32020D0609
Language: sl
Date: 2020-04-27 00:00:00
Title: Sklep Sveta (EU) 2020/609 z dne 27. aprila 2020 o stališču, ki se v imenu Evropske unije zastopa v skupnem odboru za carinsko sodelovanje, ustanovljenem na podlagi Sporazuma med Evropsko unijo in Novo Zelandijo o sodelovanju in medsebojni upravni pomoči v carinskih zadevah, glede sprejetja poslovnika skupnega odbora za carinsko sodelovanje

5.5.2020   
               
               
                  SL
               
               
                  Uradni list Evropske unije
               
               
                  L 142/3
               
            
         SKLEP SVETA (EU) 2020/609
         z dne 27. aprila 2020
         o stališču, ki se v imenu Evropske unije zastopa v skupnem odboru za carinsko sodelovanje, ustanovljenem na podlagi Sporazuma med Evropsko unijo in Novo Zelandijo o sodelovanju in medsebojni upravni pomoči v carinskih zadevah, glede sprejetja poslovnika skupnega odbora za carinsko sodelovanje
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti prvega pododstavka člena 207(4) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je s Sklepom Sveta (EU) 2018/601 (1) sklenila Sporazum med Evropsko unijo in Novo Zelandijo o sodelovanju in medsebojni upravni pomoči v carinskih zadevah (v nadaljnjem besedilu: Sporazum), ki je začel veljati 1. maja 2018.
                  
               
                     (2)
                  
                  
                     V skladu s točko (e) člena 20(2) Sporazuma skupni odbor za carinsko sodelovanje, ustanovljen na podlagi člena 20(1) Sporazuma, sprejme svoj poslovnik.
                  
               
                     (3)
                  
                  
                     Primerno je, da se določi stališče, ki se v imenu Unije zastopa v skupnem odboru za carinsko sodelovanje, saj bo imel sklep pravni učinek v Uniji –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa v skupnem odboru za carinsko sodelovanje, ustanovljenem na podlagi Sporazuma med Evropsko unijo in Novo Zelandijo o sodelovanju in medsebojni upravni pomoči v carinskih zadevah, glede sprejetja njegovega poslovnika, je, da se podpre osnutek sklepa skupnega odbora za carinsko sodelovanje (2).
         
         
            Člen 2
            Ta sklep začne veljati na dan sprejetja.
         
         
            V Bruslju, 27. aprila 2020
            
               
                  Za Svet
               
               
                  Predsednik
               
               G. GRLIĆ RADMAN
            
         
         
            (1)  Sklep Sveta (EU) 2018/601 z dne 16. aprila 2018 o sklenitvi Sporazuma med Evropsko unijo in Novo Zelandijo o sodelovanju in vzajemni upravni pomoči v carinskih zadevah, v imenu Evropske unije (UL L 101, 20.4.2018, str. 5).
         
            (2)  Glej dokument ST 6932/20 na http://register.consilium.europa.eu.